《莫春谣奉和正斋承旨韵》
明代·陶宗仪

风颾颾，雨萧萧，东皇促驾车载膏。堕红残萼芳草深，嫣香压地腻不消。

绣屏寒逗熏沈脑，愁重燕支倦梳扫。玉关万里人未归，风雨一番春又老。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。